armvectores/hy_wikipedia_2023 huggingface dataset:
Ֆիլոգենեզ

Ֆիլոգենեզը կամ ֆիլոգենյան (այլ.-հուն. φῦλον, phylon — տեսակ, ռասա և այլ.-հուն. γενετικός, genetikos — ծննդյան հետ կապված) ուսումնասիրում է օրգանիզմների պատմական զարգացումը: Կենսաբանությունում այս գործընթացը դիտարկվում է ըստ որոշակի ժամանակահատվածների: Կենսաբանական դասակարգումը հիմնված է ֆիլոգենեզի վրա, սակայն մեթոդաբանորեն կարող է տարբերվել օրգանիզմների ֆիլոգենետիկ ներկայացումից:


== Նկարագրություն ==

Ֆիլոգենեզը էվոլյուցիան դիտարկում է որպես մի գործընթաց, որտեղ գենետիկ գիծը՝ նախնիներից ժառանգներին, բաժանվում է ժամանակահատվածների, և նրա առանձին ճյուղերը կարող են ենթարկվել որոշակի փոփոխությունների կամ անհետանալ:
Այսօրվա դրությամբ ֆիլոգենետիկ ծառի ճյուղավորման մասին գիտելիքները ձեռք են բերվել կենդանի օրգանիզմների դասակարգումը կառուցելու միջոցով, որը սկզբնապես ծրագրվել է Կարլ Լիննեյի կողմից՝ որպես ողջ բնության "բնական համակարգի" արտացոլում (այդ թվում՝ ոչ կենդանի): Հետագայում պարզվել է, որ նման "բնական համակարգ" գոյություն չունի, Իսկ այն, ինչ Կ.Լիննեյը ստանձնել է կենդանիների և բույսերի մոտ այդ համակարգի դրսևորման համար, Ֆիլոգենիա է, այսինքն՝ կենսաբանական էվոլյուցիայի արդյունք է։ Ֆիլոգենիայի ավելի արդյունավետ վերլուծության համար Ներկայումս մշակվում են սկզբունքներ, որոնցում դասակարգման ձայնագրման մեթոդը կատարելագործվում է Լինեևսկու համեմատ, ինչը թույլ է տալիս ավելի ադեկվատ ձևով գրել ֆիլոգենիային դասակարգումը և շարունակել դրա վերլուծությունը։ Ֆիլոգենիայի վերլուծությունը հեռու է ավարտված լինելուց, քանի որ անցյալում տեղի ունեցած մեկ անգամ չկրկնվող էվոլյուցիոն իրադարձությունների հայտնաբերումն է, և այդ պատճառով կարող է իրականացվել միայն անուղղակի մեթոդներով: Վերականգնման և Ֆիլոգենեզի համար անհրաժեշտ է առավել ամբողջական գիտելիքներ տեսակների բազմազանության մասին։ Սակայն ներկայումս գիտությանը դեռևս հայտնի է միայն երկրի վրա ապրող կենդանի օրգանիզմների տեսակների մի փոքր մասը և անցյալում երկրի վրա ապրող տեսակների փոքր մասը:


== Տես նաև ==
ֆիլոգենետիկա
Օնտոգենեզ
Էվոլյուցիա


== Ծանոթագրություններ ==
Սանտարեն (Պարաբիա)

Սանտարեն (Պարաբիա) (պորտ.՝ Santarém), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի Սերտանի մարզում։ Մտնում է Պիանկո գավառի կազմի մեջ։ Բնակչությունը կազմում է 2606 մարդ՝ 2006 թվականի տվյալներով։ Գրավում է 74,005 կմ2 տարածք։ Բնակչության խտությունը՝ 35,2 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 7.235.841,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.795,92 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,579 (տվյալները՝ ՄԱԿ-ի զարգացման ծրագրի)։
Կիչրի

Կիչրի, կիչադի կամ կիչիրի (հինդի՝ खिचड़ी khicaṛī IAST, ուրդու՝ کھچڑی‎ khicṛī IAST, բենգալերեն՝ খিচুরী), հնդկական կծու բուսական ուտեստ։ Այն պատրաստվում է բրնձից, մաշից (մունգ դալ), որը տապակվում է ձեթի մեջ համեմունքով, երբեմն ավելացնում են բանջարեղեն։ Այն համարվում է հնդկական խոհանոցի գլխավոր ուտեստներից մեկը։ Ուտեստը հարուստ է սպիտակուցով։
Հնդիկները ասում են, որ այս կերակուրը շատ հեշտ է մարսվում, ավելացնում է ուժ և դիմացկունություն, հզորացնում է օրգանիզմի բոլոր հյուսվածքները, օգնում է բջիջների մաքրման պրոցեսին։ Կիչրին օգտագործում են յոգերը, երբ կատարում են մաքրման ծրագրեր։


== Արտաքին հղումներ ==
Կիչրիի բաղադրատոմս
Արթուր Լինֆորդս

Արթուր Լինֆորդս (ֆիններեն՝ Arthur Richard Lindfors, մարտի 17, 1893(1893-03-17), Պորվոո, Ուուսիմաա նահանգ, Ֆինլանդիայի մեծ իշխանություն, Ռուսական կայսրություն - սեպտեմբերի 21, 1977(1977-09-21), Պորվոո, Ուուսիմաա նահանգ, Ֆինլանդիա), ֆինն ըմբշամարտիկ, որը հանդես էր գալիս հունա-հռոմեական ոճում, Օլիմպիական խաղերի մրցանակակիր։
Արթուր Լինֆորդսը ծնվել է 1893 թվականին Պորվոոյում։ 1918 և 1920 թվականներին հաղթել է Ֆինլանդիայի հունահռոմեական ըմբշամարտի չեմպիոնատում։
1920 թվականին Արթուր Լինֆորդսը մասնակցեց Անտվերպենի Օլիմպիական խարերին, որտեղ և նվաճեց արծաթե մեդալ։ 1924 թվականի Փարիզի Օլիմպիական խաղերին նա դարձավ արծաթե մրցանակակիր։


== Արտաքին հղումներ ==
Արթուր Լինֆորդսը Sports-Reference.com կայքում Archived 2011-08-27 at the Wayback Machine.
Ազարբեկյան

Ազարբեկյան, հայկական ազգանուն։


== Ազգանունը կրողներ ==


== Ծանոթագրություններ ==
Ֆազուլահ Բեգլու

Ֆազուլահ Բեգլու, գյուղ Ռուսական կայսրության Ելիզավետպոլի նահանգի Ջաբրայիլի գավառում։ 1907 թվականի տվյալներով ուներ 200 հայ բնակիչ։ Այժմ մտնում է ԼՂՀ-ի Քաշաթաղի շրջանի մեջ։


== Ծանոթագրություններ ==
Խրոմյակով

Խրոմյակով (ուկրաիներեն՝ Хромяків), գյուղ Ուկրաինայի Վոլինի մարզի Կիվերցիի շրջանում։ Հիմնադրվել է 1577 թվականին։
2001 թվականի տվյալներով Խրոմյակով գյուղում բնակվում էր 167 մարդ։ Բնակավայրը զբաղեցնում է 0,394 կմ² տարածք։ Բնակչության խտությունը կազմում էր 423,86 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռոդի Միլիչի

Ռոդի Միլիչի (իտալերեն՝ Rodì Milici), կոմունա Իտալիայում, Սիցիլիա մարզում՝ Մեսինա գավառում։
Բնակչությունը կազմում է 2335 մարդ, բնակչության խտությունը կազմում է 65 մարդ/կմ²։ Զբաղեցնում է 36 կմ² մակերես տարածք։ Փոստային ինդեքսն է՝ 98059։ Հեռախոսային կոդը՝ +39 090։
Ռոդի Միլիչին սահմանակից է Անտիլո, Կաստրորեալե, Ֆոնդակելի-Ֆանտինա, Մաձարա Սանտ Անդրեա, Նովարա դի Սիցիլիա, Տերմե Վիգլիատորե մունիցիպալիտետներին։
Կոմունայի հովանավորներն են՝ Սուրբ Բարդուղիմեոս առաքյալը, տոնը նշվում է օգոստոսի 24-ին, Սուրբ Փիլիպպոս Ագիրացին (Ռոդի), տոնը նշվում է մայիսի 12-ին և Սուրբ Հովհաննես Մկրտիչը (Միլիցի), տոնը նշվում է հունիսի 24-ին։


== Աշխարհագրություն ==
Բնակչության աճ։


== Համայնքի վարչակազմ ==
Հեռախոսահամար՝ 090 9741010
Էլեկտրոնային հասցե՝ comunerodimilici@virgilio.it


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Կալինինսկի (Շոլոխովսկի շրջան)

Կալինինսկի (ռուս.՝ Калининский), գյուղ Ռուսաստանի Ռոստովի մարզի Շոլոխովսկի շրջանում։ Կալինինսկի գյուղական համայնքի վարչական կենտրոնն է։
Մեգհալայի օրենսդիր ժողով

Մեգհալայի օրենսդիր ժողով (հինդի՝ मेघालय विधानसभा), Հնդկաստանի Մեգհալայա նահանգի երկպալատ օրենսդիր ժողով։ Մեգհալայի օրենսդիր ժողովն այժմ ունի 60 ընտրված անդամ։ Մեգհալայի օրենսդիր ժողովը հանդիպում է Մեգհալա նահանգի Վիդհան Բհավանում։ Ժողովը բաղկացած է 15 կոմիտեներից, որոնց թվում են հասակական հարցերի կոմիտեն, իրավուքների կոմիտեն և այլն։
Մեգհալայի օրենսդիր ժողովի անդամներն ընտրվում են նահանգի մեծահասակ բնակիչների կողմից փակ քվեարկությամբ։ Յուրաքանչյուր ընտրատարածք ընտրում է օրենսդիր ժողովի մեկ անդամ։ Ժողովն ընտրվում է հարաբերական մեծամասնության համակարգի կամ պարզ բազմության համակարգի օգտագործմամբ։ Ընտրություններն անցկացվում են Հնդկաստանի կենտրոնական ընտրական հանձնաժողովի կողմից։


== Տես նաև ==
Մեգհալայի օրենսդիր ժողովի խոսնակների ցանկ
Մեգհալայի օրենսդիր ժողովի խոսնակի տեղակալների ցանկ
Մեգհալայի գլխավոր նախարարների ցանկ
Մեգհալայի գլխավոր նախարարի տեղակալների ցանկ
Հնդկաստանի խորհրդարան


== Ծանոթագրություններ ==


== Արտաքին հղումներ ==
Meghalaya Lok Sabha Election 2019 Results Website
«Meghalaya Legislative Assembly, Official website»
Նոր Զելանդիայի նորաձևության թանգարան

Նոր Զելանդիայի նորաձևության թանգարան (անգլ.՝ New Zealand Fashion Museum), նորաձևության թանգարան Նոր Զելանդիայում, որը հիմնադրվել է 2010 թվականին։ Այն ոճաբան և նորաձևության պատմագետ Դորիս դե Պոնտի գաղափարն էր։ Հիմնվելով 2010 թվականի հունվարին որպես բարեգործական խորհուրդ` թանգարանը անցկացնում է «փոփ» ցուցահանդեսներ Նոր Զելանդիայում և գործում է որպես առցանց թանգարան։ Թանգարանը հավաքում է հանրային և մասնավոր հավաքածուները՝ ստեղծելու իր ցուցահանդեսները, որոնցում մասնակցում են այնպիսի դիզայներներ, ինչպիսիք են Լիզ Ֆինդլեյը և Մարգի Ռոբերթսոնը։
Թանգարանի Սոսկալի տեսք ունի. Էլ Ջեյի պատմությունը առաջին ցուցադրությունը կազմակերպվել և համակարգվել է Դորիս դե Պոնտի կեղմից։ Ցուցադրությունը ներկայացրել է շուրջ 50 վինտաժ հագուստներ Նոր Զելանդիայի նորաձևության արտադրության առաջատար Գուս Ֆիշերի կողմից՝ նրա օգնական Էլ Ջեյի հետ։ Օքլենդի ցուցադրությունն անցկացվել է Գուս Ֆիշերի անվան պատկերասրահում և Ուելլինգթոնի եթերաշրջանը անցկացվել է Քըրքալդիի և Սթեյնի կողմից, ովքեր հագուստը հետ են ընդունել իրենց խանութ` որպես Էլ Ջեյի հավատարիմ ֆոնդային վաճառողներ դրա հիսուն տարվա պատմության ընթացքում։ 
2018 թվականին թանգարանը համադրել և ներկայացրել է ամառային նորաձևության դար։
2019 թվականին թանգարանը կազմակերպել է «Մոանայի հոսանքները. Աօտեաօրայի հանդերձանք» ցուցադրությունը։ Այս ցուցադրությունը ներկայացվել է Նոր Զելանդիայի նորաձևության թանգարանում՝ Թե Ուրու Ուայթաքերի Ժամանակակից պատկերասրահի հետ համագործակցությամբ (Թիթիրանգիում)։


== Ծանոթագրություններ ==


== Արտաքին հղումներ ==
http://www.fashionmuseum.org.nz Նոր Զելանդիայի նորաձևության թանգարան. պաշտոնական կայք
Սալյան

Սալյան (ադրբ.՝ Salyan), քաղաք (1916-ից) ներկայիս Ադրբեջանում, Սալյանի շրջանի վարչական կենտրոն։ Բնակչությունը՝ ▲30 396 մարդ (1989)։
Գետային նավահանգիստ է Կուրի աջ ափին։ Կա նավթի արդյունահանություն։ Ունի երկաթուղային կայարան, բամբակազտիչ, էլեկտրաեռակցման սարքավորումների, պլաստմասսայե իրերի, գարեջրի–ոչ ալկոհոլային խմիչքների գործարաններ, գյուղատնտ․ տեխնիկում, բժշկական ուսումնարան։ 


== Բնակչություն ==


== Ծանոթագրություններ ==
Ֆոլգարոլաս

Ֆոլգարոլաս (իսպ.՝ Folgueroles), մունիցիպալիտետ Իսպանիայում։ Գտնվում է Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Օսոնա շրջանի կազմում։ Տարածքը զբաղեցնում է 10,5 կմ²։ Բնակչությունը՝ 2216 մարդ ( 2010 թվականի տվյալներով)։ Հեռավորությունը պրովինցիայի վարչական կենտրոնից՝ 75 կմ։


== Արտաքին հղումներ ==
Պաշտոնական կայք (կատ.)
Página web del Ayuntamiento de Folgueroles (կատ.)
Información de la Generalidad de Cataluña Archived 2007-09-29 at the Wayback Machine.
Información del Institut d'Estadística de Cataluña (իսպ.)
Página web dedicada a Folgueroles
Սարակինոսներ

Սարակինոսներ (հուն․՝ Σαρακηνός — «արևելյան մարդիկ») — ազգություն, որը հիշատակվում է IV դարի հին հռոմեական պատմիչ՝ Ամմիանուս Մարցելինուսի և I — II դարերի հույն գիտնական Կլավդիոս Պտղոմեոսի աշխատություններում։ Ավազակների քոչվոր ցեղ, բեդուիններ, ովքեր ապրել են Սիրիայի սահմանների երկայնքով։Խաչակրաց արշավանքների ժամանակաշրջանից արևմտյան հեղինակները սարակինոսներ սկսեցին անվանել բոլոր մուսուլմաններին, հաճախ որպես հոմանիշ օգտագործելով «Մավրեր» տերմինը։
Հիմա սարակինոսներ տերմինով պատմաբանները կոչում են VII-ից XIII դարերի ընթացքում Արաբական խալիֆայության բնակիչներին (մինչև Աբբասյան խալիֆայության նվաճումը Մոնղոլական կայսրության կողմից)։


== Այլ կիրառումներ ==
Սարակինոս միջին դարերում անվանում էին ասպետների համար նախատեսված մարզասարքին։ Մարզասարքը իրենից ներկայացնում է փայտե մարդանման արձանիկ, որի մի ձեռքին ամրացված է վահան, իսկ մյուս ձեռքից շղթայով կապված է ավազով լի պարկ, կառուցվածքը ամրացնում են հատուկ պտտեցվող հարմարանքի վրա։ Ասպետի առաջադրանքն է արագ ձիավարության ընթացքում հարվածել ձեռքի վահանին և հասցնել շրջվել պարկի հարվածից խուսափելու նպատակով։


== Գրականություն ==
Daniel, Norman. 1979. The Arabs and Mediaeval Europe. Longman Group Limited. ISBN 0-582-78088-8
Heng, Geraldine. 2004. Empire of Magic: Medieval Romance and the Politics of Cultural Fantasy. Columbia University Press ISBN 978-0-231-12527-7
Kahf, Mohja. 1999. Western Representations of the Muslim Women: From Termagant to Odalisque. University of Texas Press ISBN 978-0-292-74337-3


== Ծանոթագրություններ ==
.la

.la, Լաոսի վերին մակարդակի ազգային դոմենն է։


== Արտաքին հղումներ ==
IANA .la whois տեղեկություն
.la դոմենի անունները կողմից IP հասցեներ(չաշխատող հղում)
Արտեսունատ/մեֆլոխին

Արտեսունատ/մեֆլոխին, կիրառվում է մալարիայի բուժման նպատակով։Այն արտեսունատի և մեֆլոխինի կայուն համակցություն է։ Առավելապես կիրառվում է Plasmodium falciparum-ով հարուցված սուր անսպասելի մալարիայի ժամանակ։ Ներքին ընդունման դեղամիջոց է։
Կողմնակի էֆեկտները նման են առանձին արտեսունատի կիրառման կողմնակի էֆեկտներին։ Խորհուրդ է տրվում կիրառել այն ժամանակ երբ երկու դեղերի միմիյանցից առանձին կիրառումը չունի բավարար արդյունավետություն։ Կան նաև երեխաների համար նախատեսված դեղաչափեր։
Առևտրային հասանելիությունը ձեռք է բերել 2008 թվականին։ Այն պատկանում է ԱՀԿ-ի հիմնական դեղերի շարքին, որոնք ամենաանվտանգ և արդյունավետն են առողջության համար։ Արտոնագրված է կիրառման Բրազիլիայում, Հնդկաստանում, և Մալազիայում։ 2012 թվականին բուժման մեկ կուրսի արժեքը կազմել է 2․50 ԱՄՆ դոլլար։ ԱՄՆ-ում չունի առևտրային հասանելիություն։


== Բժշկական կիրառություն ==
Խորհուրդ է տրվում արտեսունատ/մեֆլոխինը կիրառել հարավարևելյան Ասիայում, իսկ արտեսունատ/ամոդիախինը, արտեմեթեր/լումեֆանտրինը, արտեսունատ/սուլֆադոքսինը/պիրիմեթամինը Աֆրիկայում։


== Ծանոթագրություններ ==
Հովհաննես Աստվածաբան եկեղեցի (Պեշկովո)

Հովհաննես Աստվածաբան եկեղեցի (Հովհաննես Աստվածաբան տաճար, ռուս.՝ Церковь Иоанна Богослова; Иоанно-Богословский храм), ուղղափառ եկեղեցի Ռուսաստանի Ռոստովի մարզի Ազովի շրջանի Պեշկովո գյուղում։ Ենթարկվում է Ռուս Ուղղափառ եկեղեցու Ռոստովի և Նովոչերկասկի թեմի Ազովի գործակալությանը։
Հասցեն՝ 346760, Ռոստովի մարզ, Ազովի շրջան, գյուղ Պեշկովո, Հոկտեմբերյան նրբ., տ. 22։


== Պատմություն ==
Ռոստովի մարզի Ազովի շրջանի Պեշկովո գյուղում առաջին տաճարը կառուցվել է 1859-1863 թվականներին՝ ծխականների միջոցներով խուտորի բնակիչներ Դանիիլ Բելանի և Անդրեյ Ռոմենսկու մասնակցությամբ։ 1863 թվականին նրանք կառուցել են հնգագմբեթ փայտե տաճար՝ ի պատիվ Հովհաննես Աստվածաբանի։ Տաճարն ունեցել է փայտե զանգակատուն։ Տաճարի օծումը տեղի է ունեցել 1864 թվականին քահանա հայր Վասիլի կողմից։
Տարիների ընթացքում, հայր Դմիտրի Չեխրանովի օրոք, տաճարը պատկերազարդվել է, ավելացվել է մետաղյա ցանկապատ, կառուցվել է գմբեթը։ Եկեղեցուն կից գործել է ծխական դպրոց։ Հայր Դմիտրին եղել է 1884 թվականին Կագալնիկ գետի վրայով կամրջի կառուցման նախաձեռնողը։ Ժամանակին տաճարի տապանակում գտնվում էր սրբապատկեր, որը նկարված էր տափակաձկան վրա։ Սրբապատկերի մի կողմում սուրբ Աստվածածնի պատկերն էր, մյուսում՝ Հովհաննես Աստվածաբանի և մյուս առաքյալների։ Տաճարին պատկանում էր 32 դեսյատին հող։ Ժամանակի ընթացքում տաճարը խարխլվեց։ Հայրենական մեծ պատերազմի տարիներին տաճարի վրա ռումբ ընկավ՝ լիովին ավերելով այն։
2003 թվականի ապրիլի 11-ին գյուղում գրանցվեց նոր ծուխ։ Ծիսակատարությունները սկզբում ընթանում էին աղոթքատան շենքում։ Այնուհետև գյուղի վարչակազմը տեղ հատկացրեց նոր աղյուսե տաճար կառուցելու համար այն վայրում, որտեղ նախկինում գտնվել է Հովհաննես Աստվածաբան փայտե եկեղեցին։ 2013 թվականին նոր աղյուսե տաճարը կառուցվեց և պատկերզարդվեց ներսից։ Տաճարը կառուցվել է Դոնի Ռոստովի վարչակազմի նախկին ղեկավար Սերգեյ Իվանովիչ Գորբանի (2014-2016) հովանավորությամբ։ 2014 թվականի ապրիլի 6-ին տեղի է ունեցել տաճարի մեծ օծումը, որը կատարել է Ռոստովի և Նովոչերկասկի մետրոպոլիտ Մերկուրին։ Ի հիշատակ օծման և առաջին հայրապետական պատարագի՝ Դոնի մետրոպոլիայի ղեկավարը տաճարին նվիրեց Սուրբ Հովհաննես Աստվածաբան Առաքյալի սրբապատկերը։
2013 թվականի մայիսի 5-ին Հովհաննես Աստվածաբան տաճարում մատուցվեց առաջին Սուրբ պատարագը։ Տաճարի հարևանությամբ բացվեց սուրբ բարեպաշտ իշխաններ Պետրոսի և Ֆևրոնյայի հուշարձանը։


== Հոգևորականներ ==
Հայր Վասիլի (1864-1872)
Հայր Գրիգորի Գովորով (1872-1878)
Հայր Ելիսեյ Տեռլեցկի (1878-1884)
Հայր Դմիտրի Չեխրանով (1884-1898)Վանահայր՝ երեց Դիոնիսի Ձյուբա


== Տոներ ==
Հովհաննես Աստվածաբանի տոն՝ մայիսի 21-ին, հուլիսի 13-ին (12 առաքյալների տաճար), հոկտեմբերի 9-ին (վախճանի օրը)։


== Սրբություններ ==
Սրբապատկեր ձկան վրա, որը տեղադրված էր աստղի ձևով տապանակում։ Չի պահպանվել։


== Ծանոթագրություններ ==


== Աղբյուրներ ==
Пешково. Церковь Иоанна Богослова
Храм Иоанна Богослова с. Пешково
Апостола и Евангелиста Иоанна Богослова(չաշխատող հղում)
Храм Иоанна Богослова ВКонтакте(չաշխատող հղում)
Pax Britannica

Pax Britannica (լատիներեն՝ Բրիտանական Խաղաղություն), համեմատաբար խաղաղ ժամանակաշրջան Եվրոպայում և աշխարհում, որի ժամանակ Բրիտանական կայսրությունը, հասնելով գերակշռության ծովում և միջազգային հարաբերություններում, ստանձնեց միջազգային ոստիկանի դերը։ Ժամանակաշրջանն ընդգրկում է Վաթեռլոոյի հաղթական ճակատամարտից (1815 թ.) մինչև Առաջին համաշխարհային պատերազմն (1914-1918 թթ.) ընկած ժամանակահատվածը։ Բրիտանական հեգեմոնիան իր հզորության գագաթնակետին է եղել Վիկտորյական դարաշրջանում (1837-1901 թթ.)։
Ժամանակաշրջանին բնորոշ է ազատ առևտրի հռչակումը, ստրկության վերացումը, բրիտանական նավատորմի կողմից ռազմավարական ծովային ճանապարհների վերահսկողությունը, ամբողջ աշխարհում անգլերենի, պառլամենտարիզմի, օրենսդրական նորմերի և չափման միավորների բրիտանական համակարգի տարածումը։
1871 թվականին Գերմանիայի միավորումից հետո բրիտանական հեգեմոնիային ձեռնոց նետեց Գերմանական կայսրությունը։ Ըստ որոշ հեղինակների` դրանից հետո սկսվեց Pax Germanica։ Բրիտանական հեգեմոնիային հաջորդեց Միացյալ նահանգներինը՝ Pax Americana-ն։


== Գրականություն ==
Pugh Martin (1999)։ Britain since 1789: a concise history։ Macmillan։ ISBN 0-312-22359-5։ Վերցված է 2010-04-20 
Thackeray Frank (2002)։ Events that changed Great Britain since 1689։ Greenwood Publishing Group։ ISBN 0-313-31686-4։ Վերցված է 2010-04-20 
The Federal Union Harper's Magazine Volume 70։ University of Michigan։ 1885։ Վերցված է 2009-07-22
Նովոսելովկա (Վեսյոլիի շրջան)

Անվան այլ կիրառումների համար տե՛ս՝ Նովոսելովկա (այլ կիրառումներ)Նովոսելովկա (ռուս.՝ Новосёловка), գյուղակ (խուտոր) Ռուսաստանի Դաշնության Ռոստովի մարզի Վեսյոլիի շրջանում։ Մտնում է Վերխնեսոլյոնովսկի գյուղական համայնքի կազմի մեջ։
Կուրտոյի արվեստի ինստիտուտ

Կուրտոյի արվեստի ինստիտուտ (անգլ.՝ Courtauld Institute of Art), արվեստի պատմության ինստիտուտ, գտնվում է Լոնդոնյան համալսարանի հարևանությամբ, և ունի արվեստի գործերի և կտավների իր սեփական հավաքածուն։


== Պատմություն ==
Կուրտո ինստիտուտը հիմնադրվել է 1932 թվականին, տեքստիլ արտադրող և արվեստի կոլեկցիոներ Սամուել Կուրտոյի կողմից, նրան այդ գործում օգնել են դիվանագետ Արթուր Լին և արվեստի պատմաբան Ռոբերտ Ուիլը։ Ի շնորհիվ Կուրտոյի ֆինանսական հնարավորությունների այստեղ հիմնական արվեստանոցում ավելի շատ համալրել են ֆրանսիական արվեստի գլուխգործոցներով։ Կուրտոյի մահից հետո, ինստիտուտը պաշտոնապես հայտարարվում է նրա տունը, որի ճարտարապետն էր անգլիացի հանրահայտ Ռոբերտ Ադամը, որն այդ կառույցը անվանել է Փորթման Սկվեր (անգլ.՝ Portman Square), որը նաև նրա շտաբ-բնակարանն էր եղել։ Ֆրանսիական իմպրեսիոնիզմ Սամուել Կուրտոն 1934 թվականին իր արվեստի թանգարանը համալրեց XX դարի սկզբների լավագույն գործերով։ Երկրորդ համաշխարհային պատերազմից հետո Կուրտոյի արվեստանոցի ինստիտուտային ֆոնդի բաժնի պետ հիմնականում դարձան հին վարպետները. Պիտեր Բրեյգել Ավագ, Լուկաս Կրանախ Ավագ, Պիտեր Պաուլ Ռուբենս, Ջովաննի Բատիստա Տիեպոլո, Քվինտեն Մասեյս և Անտոնիս վան Դեյքը։ 1989 թվականին Կուրտոյի արվեստի ինստիտուտը տեղափոխվեց Սոմերսեթ հաուս, որտեղ շատ վաղ անցյալում տեղակայված էր Թագավորական նկարչության ակադեմիան։


== Պատկերասրահ ==
Կուրտո ինստիտուտի պատկերասրահը միշտ էլ բաց է բոլոր մարդկանց առջև։ Սոմերսեթ հաուսը գտնվում է Սթրենդում, ոչ այդքան հեռու Լոնդոնի ազգային պատկերասրահում։ Ինստիտուտը ավելի բարձրակարգ համալրումների շնորհիվ այստեղ հիմնականում ցուցադրվում են ընտանեկան նկարներ ու կտավներ։ Այս ինստիտուտն ունի իր սեփական հսկա գրադարանը։

		
		
		
		
		
		
		


== Ծանոթագրություններ ==


== Գրականություն ==
ԱնգլերենովDennis Farr, William Bradford: The Northern Landscape: Flemish, Dutch and British Drawings from the Courtauld Collection London 1986 ISBN 0862940753
Dennis Farr: 100 Masterpieces from the Courtauld Collections London 1987 ISBN 0853315345
William Bradford, Helen Braham: Master Drawings from the Courtauld Collections London 1992 ISBN 0904563065
John House: Impressionism for England, Samuel Courtauld as Patron and Collector London 1994 ISBN 0300061285
Shulamith Behr: The 20th Century at the Courtauld Institute Gallery London 2002 ISBN 1903470072
Կաթնաջուր (այլ կիրառումներ)

Կաթնաջուր, կարող է վերաբերել՝

Կաթնաջուր - գյուղ Հայաստանի Լոռու մարզում
Կաթնաջուր - գետակ Լոռու մարզում, Փամբակ գետի ձախ օժանդակը
Հաղթողաց հրապարակ

Հաղթողաց հրապարակ, Արցախի Հադրութի շրջանի Մեծ Թաղեր գյուղի Արցախյան ազատամարտի մասնակից զոհերին նվիրված հուշահամալիր։ Բացումը տեղի է ունեցել 2012 թվականի հոկտեմբերի 24-ին։ Ճարտարապետական լուծումը տվել է Արցախյան պայքարի ազնիվ նվիրյալ Էմիլ Աբրահամյանը։


== Հուշահամալիրի խորհուրդ ==
Ծաղկանոցը խորհրդանշում է գյուղի զոհված ազատամարտիկներին։ Սյունը, որ հառնում է, հողից ազատամարտի մասնակից զոհերի անպարտելի բազկի խորհուրդն ունի։ Կիսապառկած խաչը, որ հենված է սյան և մայր հողին, բացի նրանից, որ պատերազմում հայերի տարբերանշանն էր հայոց ազգի թշնամիներից, նաև հայերի հարատև կռվի ու հաղթանակի հավատի խորհրդանիշն է, իսկ հենապատին ձուլված կամարները՝ Մեծ Թաղեր գյուղի բնակիչներն են՝ գյուղի ապագա զինվորներն ու կռվի շարունակողները։


== Արտաքին հղումներ ==
«Հաղթողաց հրապարակ»
Նասակիրալ

Նասակիրալ (վրաց.՝ ნასაკირალი), գյուղ Վրաստանում։ Գտնվում է Գուրիայի մարզի Օզուրգեթի շրջանում։


== Դիրք ==
Գյուղը գտնվում է ծովի մակարդակից 105 մետր բարձրության վրա։ Շրջկենտրոն Օզուրգեթից հեռու է 8 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմել է 137 մարդ։ Գյուղը բնակեցված է վրացիներով։
Գյուղը հայտնի է որպես առողջարանային տարածք։


== Տրանսպորտ ==
Գյուղը շրջկենտրոն Օզուրգեթի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Բաթում քաղաքում։


== Տես նաև ==
Քվեդա Նասակիրալ


== Ծանոթագրություններ ==
Էգնոց (գետ)

Էգնոց, գետ Հայկական լեռնաշխարհում, Ճորոխի ավազանում։ Սրա ափին էր գտնվում Էգնոց գյուղը։


== Ծանոթագրություններ ==
Մորդուլուկ

Մորդուլուկ, գյուղ Արևմտյան Հայաստանում, Էրզրումի վիլայեթի Էրզրումի գավառում։


== Բնակչություն ==
1909 թվականին ուներ 78 տուն հայ և թուրք բնակիչ։


== Տնտեսություն ==
Բնակչության հիմնական զբաղմունքը հողագործությունն էր։ Հայերը նաև զբաղվում էին հողագործությամբ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Կանադայի ամրոցների ցանկ

Ստորև ներկայացվում է Կանադայում գտնվող ամրոցների ցանկը


== Տես նաև ==
Կիպրոսի ամրոցներ
Լիխտենշտայնի ամրոցներ
Լիտվայի ամրոցներ
Լյուքսեմբուրգի ամրոցներ


== Ծանոթագրություններ ==
Պայու (գետ)

Պայու (ռուս.՝ Паю), գետ Ռուսաստանում, հոսում է Կարելական ինքնավար հանրապետությունում։ Թափվում է լիճ՝ Օնդոզերո։ Գետի երկարությունը 20 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Ստորին Վիգ, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020001312102000006383
Հիդրոլոգիական ուսումնասիրությունների կոդը - 102000638
Ավազանի կոդը - 02.02.00.013
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կոմա տու Յալու

Կոմա տու Յալու (հուն․՝ Κώμα του Γιαλού, թուրքերեն՝ Kumyalı), գյուղ Կիպրոս կղզու հյուսիս-արևելքում՝ Կիպրոսի Հանրապետության Ֆամագուստայի շրջանում։
1974 թվականին Թուրքիայի կողմից Հյուսիսային Կիպրոսի ռազմակալումից հետո գյուղը դե ֆակտո մտնում է անկախ Հյուսիսային Կիպրոսի Թուրքական Հանրապետության մեջ։


== Բնակչություն ==
Ըստ 2011 թվականի մարդահամարի տվյալների գյուղի բնակչությունը կազմում է 686 մարդ, հիմնականում՝ թուրքեր։


== Ծանոթագրություններ ==
Արտավազդ Ապահունի

Արտավազդ Ապահունի (6-րդ դար - 7-րդ դար), հայ նախարար Մարզպանական Հայաստանում, Ապահունիների նախարարական տոհմից։


== Կենսագրություն ==
608 թվականին, Արտավազդը իր տոհմակից Վստամի, Հմայակի և Ապահունյաց տանուտեր Մանուելի և այլ նախարարների հետ մասնակցում է քուշանների դեմ Վրկանից մարզպան Սմբատ Բագրատունու ղեկավարած պատերազմին։


== Ծանոթագրություններ ==
Տերնովոյ (Օռլովսկի շրջան)

Անվան այլ կիրառումների համար տե՛ս՝ Տերնովոյ (այլ կիրառումներ)Տերնովոյ (ռուս.՝ Терновой), գյուղ Ռուսաստանի Ռոստովի մարզի Օռլովսկի շրջանում։ Մտնում է Կուրգանենսկի գյուղական համայնքի կազմի մեջ։
Անգիտակից թշնամիներ

«Անգիտակից թշնամիներ», հայ բանաստեղծ Հովհաննես Թումանյանի հոդվածներից։


== Պատմություն ==
Հովհաննես Թումանյանի հոդվածներից՝ գրված 1913 թվականին։
Առաջին անգամ տպագրվել է 1913 թվականին Թիֆլիսի «Հորիզոն» օրաթերթի (№ 272) դեկտեմբերի 4-ի համարում։
Այնուհետև՝ 1969 թվականին Երևանում լույս տեսած Ն․ Թումանյանի «Թումանյանը քննադատ» գրքում (էջ 281-283) և 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության վեցերորդ հատորում (էջ 199-201)։
Հովհաննես Թումանյանի երկերի լիակատար ժողովածուի 7-րդ հատորում արտատպվել է Թիֆլիսի «Հորիզոն» օրաթերթից։


== Ծանոթագրություններ ==
Օստրովսկայա Շչել

Օստրովսկայա Շչել (ռուս.` Островская Щель), խուտոր  Ռուսաստանի Դաշնության Կրասնոդարի երկրամասի Տուապսեի շրջանում։ Գտնվում է Տուապսեից 40 կմ հյուսիս-արևելք, ծովի մակարդակից 360 մ բարձրության վրա։


== Բնակչությունը ==
Ներկայումս գյուղում բնակվում են հայեր, հույներ, ռուսներ և ադըղեներ։ 1972 թվականին ուներ 35 տուն։

Բնակիչներն զբաղվում են թեյի և ծխախոտի մշակությամբ, այգեգործությամբ և անասնապահությամբ։ Գյուղն ունի միջնակարգ դպրոց, գրադարան, ակումբ, բուժկայան և մանկապարտեզ։ Խորհրդային տարիներին այստեղ գործել է թեյամշակման գործարան։


== Պատմությունը ==
Գյուղը հիմնել են Սամսունի շրջակա գյուղերից եկած հայերը` 1910 թվականին։ 1925-1953 թվականներին ընդգրկված է եղել Հյուսիս-Կովկասյան երկրամասի Հայկական ազգային շրջանի կազմի մեջ։


== Ծանոթագրություններ ==


== Արտաքին հղումներ ==
Բնակչության` 2010 թվականի համառուսական հաշվառումներ Archived 2014-05-17 at the Wayback Machine.
Տուապսեի շրջանի գյուղերի կազմավորման պատմություն
Ադրիանա Բուդևսկա

Ադրիանա Բուդևսկա (բուլղար․՝ Адриана Будевска, դեկտեմբերի 13, 1878(1878-12-13), Դոբրիչ - դեկտեմբերի 9, 1955(1955-12-09), Սոֆիա, Բուլղարիայի Ժողովրդական Հանրապետություն), բուլղարացի դերասանուհի, Բուլղարիայում պրոֆեսիոնալ թատրոնի հիմնադիրներից։ Բուլղարիայի ժողովրդական արտիստ (1953)։


== Կենսագրություն ==
Ծնվել է Դոբրիչում։ Միջնակարգ դպրոցն ավարտել է Վառնայում։ 1895 թվականին մասնակցել է մրցույթի, որտեղ Իվան Վազովը և պրոֆեսոր Իվան Շիշմանովը բարձր են գնահատել նրա դերասանական տաղանդը, և 17-ամյա Ադրիանան Լուսավորության նախարարությունից ստանալով կրթաթոշակ՝ մեկնել է ուսանելու Մոսկվայի Փոքր թատրոնի թատերական ուսումնարանում։ 1899 թվականին ուսումն ավարտելով՝ վերադարձել է Սոֆիա և առաջին դերով հանդես է եկել Սոֆիայի «Արցունքներ և ծիծաղ» (1904 թվականից՝ ազգային թատրոն) դրամատիկ թատրոնում։
1904 թվականին մի խումբ դերասանների հետ, ովքեր դժգոհ էին ազգային թատրոնում տիրող իրավիճակից, Վառնայում հիմնադրում են «Ազատ թատրոն», որտեղ բեմադրում էին Գորկու, Տոլստոյի, Ալեքսանդր Օստրովսկու, Իբսենի ստեղծագործություններից։ 1906 թվականին թատրոնը փակվում է և դերասանները վերադառնում են Ազգային թատրոն, որտեղ Ադրիանան աշխատում է մինչև 1926 թվականը։ Ամուսնու՝ Խրիստո Գանչևի հետ միասին համարվում են պրոֆեսիոնալ բուլղարական թատրոնի հիմնադիրներից։
1926 թվականին քաղաքական հետապնդումների պատճառով 10 տարի հեռանում է թատերական ասպարեզից, իսկ 1937 թվականին ստիպված է լինում որդու հետ մեկնել Հարավային Ամերիկա։ 1948 թվականին Արգենտինայից վերադառնում է հայրենիք։ Նույն թվականի փետրվարի 20-ին մեծ շուքով նշվում է նրա 70-ամյակը։
Մահացել է 1955 թվականին Սոֆիայում։


== Հիշատակ ==
Բուրգասի դրամատիկ թատրոնը կոչվում է Ադրիանա Բուդևսկայի անունով։


== Ծանոթագրություններ ==


== Արտաքին հղումներ ==
Адриана Будевска - судьба звезды
Ծամձորի պատմության և մշակույթի անշարժ հուշարձանների ցանկ (Հադրութի շրջան)

Այս հոդվածը ներկայացնում է Արցախի Հանրապետության Հադրութի շրջանի Ծամձոր գյուղի պատմության և մշակույթի հուշարձանների ցանկը։ Ցանկում ներառված է ընդամենը 5 հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
Շնհեր (լեռ)

Անվան այլ կիրառումների համար տե՛ս՝ Շնհեր (այլ կիրառումներ)Շնհեր, լեռ Հայաստանի Սյունիքի մարզում, Սյունիքի բարձրավանդակում, Շինուհայր գյուղից 1 կմ հյուսիս-արևմուտք։ Բարձրությունը՝ 1613 մետր։


== Տես նաև ==
Հայաստանի լեռնագրություն


== Ծանոթագրություններ ==
Գևորգ Քյութներյան

Գևորգ Քյութներյան (կամ Քյունթերյան, հավանաբար 1882, Պարտիզակ, Նիկոմիդիայի գավառակ, Բրուսայի նահանգ- 1915, Մեսքենե), հայ դեղագործ։


== Կենսագրություն ==
Ծնվել է հավանաբար 1882 թվականին Բրուսայի նահանգի Նիկոմիդիայի գավառակի Պարտիզակ ավանում։ 1907 թվականին ավարտել է Կ. Պոլսի Օսմանյան դեղագործական վարժարանը։ Փարիզում տարրաբանական (քիմիական) կրթություն է ստացել։ «Ման­զու­մեի էֆ­քյար» թերթում հոդվածներ է գրել։ Նիկոմիդիայում սեփական դեղատուն է ունեցել և դեղագործ աշխատել։
Մահացել է 1915 թվականին Մեսքենեի աքսորավայրում, ծայրահեղ թշվառության մեջ՝ սովից ու հիվանդություններից՝ մոտ 33 տարեկանում։


== Գրականություն ==
Հայ բժշկութեան տուած զոհերը, ցուցակագրուած վաւերական փաստերով, Կ. Պոլիս, 1919։
Յարման Արսեն, Հայերը օսմանյան առողջապահության ծառայության մեջ և պատմություն սուրբ Փրկիչ հայոց հիվանդանոցի (թուրքերեն), Ստամբուլ, 2001։


== Աղբյուր ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Վերխնյայա Ուֆտյուգա

Վերխնյայա Ուֆտյուգա (ռուս.՝ Верхняя Уфтюга), գյուղ Ռուսաստանի Արխանգելսկի մարզի Կրսնոբորսկի շրջանի կազմում։
Բնակչությունը 2010 թվականին գրանցված տվյալներով կազմում էր 319 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բաշկիրական ձի

Ձիերի բաշկիրական ցեղ, ձիերի ցեղ, որ տեղաբնիկ է Հարավային Ուրալում՝ Ռուսաստանի Դաշնության կազմի մեջ մտնող Բաշկորտոստանի Ինքնավար Հանրապետությունում


== Պատմություն ==
Ձիերի բաշկիրական ցեղի տնտեսական առավելությունները կարևորվել են սկսած 19-րդ դարի սկզբից։ Այդ ձիերն արդյունավետորեն օգտագործվել են 1812 թվականին Նապոլեոն Բոնապարտի զորքերի դեմ ռուսների մղած հայրենական պատերազմի ընթացքում։ Միջոցներ են ձեռնարկվել դրանց ավանդական հատկությունները բարելավելու ուղղությամբ, և այդ նպատակով դեռևս 1845 թվականին ստեղծվել են մասնագիտացված ձիաբուծարաններ, տոհմաբուծական կենտրոններ, որոնցից ամենախոշորը ներկայումս գտնվում է Բաշկորտոստանի մայրաքաղաք Ուֆայում։
Խորհրդային տարիներին բաշկիրական ձին խաչասերել են ԽՍՀՄ-ում ձիերի բուծվող այլ ցեղերի ձիերի հետ (ռուսական ծանր բեռնակիր, ղազախական, յակուտական և այլն)։ Ներկայումս տարբերակում են բաշկիրական ձիերի երկու տարատեսակ. փոքրամարմին, թեթև տեսակը օգտագործվում է սարերում, որպես արշավաձի, համեմատաբար ծանրամարմին տեսակը՝ բեռներ փոխադրելու, գյուղատնտեսական աշխատանքներ կատարելու նպատակով։ Այս ցեղի ձիերը, որպես կանոն, տոկուն են, եղանակային դժվարին պայմաններին դիմակայող, առույգությունը տևական ժամանակ պահպանող, կերի հարցում էլ քմահաճ չեն։ Բացի այդ, համեմատաբար շատ են տալիս կաթ, որը բաշկիրներն օգտագործում են կումիս պատրաստելու համար։
Բաշկորտոստանը Ռուսաստանի Դաշնությունում ձիերի գլխաքանակով զբաղեցնում է երրորդ տեղը՝ Ալթայի երկրամասից ու Յակուտիայից (Սախայից) հետո։ 2003 թվականին հաշվառված էր 94 470 գլուխ բաշկիրական ցեղական ձի։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Статья в Башкирській енциклопедії Archived 2019-12-24 at the Wayback Machine. (ռուս.)
Руководство по уходу за лошадью. Местная порода лошадей: башкирская лошадь


== Գրականություն ==
Сайгин И. А. Башкирская лошадь и пути её улучшения. Уфа, 1955.
Мурсалимов В. С. Племенная работа в коневодстве //Племенное животноводство в Башкирии. Уфа, 1983.
Պերտ (Արդենների գավառ)

Պերտ (ֆր.՝ Perthes), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 292 մարդ, բնակչության խտությունը` 12.47 մարդ/կմ²։ Բնակավայրը զբաղեցնում է 23.41 կմ² տարածք։


== Աշխարհագրություն ==
Գտնվում է Փարիզ քաղաքից 160 կմ հյուսիս-արևելք, Շալոն ան Շամպայն քաղաքից 55 կմ հյուսիս, Շառլվիլ Մեզիեր քաղաքից 45 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 192 աշխատունակ (15-64 տարեկան) բնակիչ, որոնցից ակտիվ էին 155-ը, իսկ ոչ ակտիվները` 37։ Ակտիվության ցուցանիշը կազմում է 80,7 %։ 155 աշխատունակ մարդկանցից աշխատել է 141 անձ (76 տղամարդ և 65 կին)։ Գործազուրկ են եղել 14 անձ (6 տղամարդ և 8 կին)։ 37 անաշխատունակներից 13-ը եղել են աշակերտներ կամ ուսանողներ, 14-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Return to Forever (ալբոմ, Scorpions)

Return to Forever, գերմանական Scorpions հարդ ռոք խմբի 18-րդ ստուդիական ալբոմը՝ թողարկված 2015 թվականի փետրվարի 20-ին։


== Ալբոմի մասին ==
2012 թվականի հուլիսին Մատիաս Յաբսը Billboard ամսագրին տված հարցազրույցի ժամանակ հայտնել է, որ 2013 թվականին Scorpions-ը պատրաստվում է թողարկել նախկինում չհրապարակված ստեղծագործությունների ալբոմ։
Ալբոմի գործիքավորման և ձայնագրման համար օգտագործվել են դեմո և այլ աշխատանքներ, որոնք մնացել են Blackout, Love at First Sting, Savage Amusement, Crazy World ալբոմների ձայնագրումից։ Նաև ալբոմում կան նոր ստեղծագործություններ։


== Երգացանկ ==


== Հիթ-շքերթներ ==


== Ծանոթագրություններ ==
Ժողովածու (2283)

Ժողովածու (2283), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում)։ Ձեռագիրը գրվել է 18-րդ դարում Յակորակ գրիչի կողմից։ Գրված է թղթի վրա, որը ունի 19,3×15 չափս։ Ձեռագիրը կազմված է 147 թերթից։ Գրված է միասյուն, նոտրգրով։ Կազմը` մագաղաթապատ ստվարաթուղթ, դրոշմազարդ։ Հիշատակարաններ՝ 126ա։


== Բովանդակություն ==
Վարդ․ Արևելցոյ Յաղագս մեկնութեան քերականի։
Դավթի Հարքացոյ նկատումն Արիստոտելի։
Մովս․ Քերթողի վերլուծութինք Ստորոգութեանց Արիստոտելի։
Վարդ Արևելցոյ մեկնութին տասն բանեան։
Յակոբայ վարդապետի Սկիզբն և պատճառ ընթերցվածին։
Հարցումն Յաղագս աղուհացից։
Յովհ․ Սարկավագի Բան տոմարական։
Կիր․ Երզնկացոյ Թուղթ առ Կարնեցիս։
Եսայեյ վարդապետի դավանութին։
Դավանութին հավատոյ։
Վարդ․ Այգեկցոյ Յաղագս ննջման մօր տեառն։
Ավետիքի Օգոստինի Չորք են կագ գիտնականց։
Դիոն․ Արիսպագացոյ ճառ։


== Ծանոթագրություններ ==
Դերևնյա Ռազեզդա Ռյաբաշ

Դերևնյա Ռազեզդա Ռյաբաշ (ռուս.՝ деревня разъезда Рябаш, բաշկիրերեն՝ Рәбаш разъезы), գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 46 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օսորնիլյո

Օսորնիլյո (իսպ.՝ Osornillo), բնակավայր և մունիցիպալիտետ Իսպանիայում։ Գտնվում է Պալենսիա պրովինցիայում (Կաստիլիա և Լեո ինքնավար համայնքում)։ Մունիցիպալիտետը գտնվում է Տիեռա դե Կամպոս շրջանում։ Տարածքը կազմում է 18.18 կմ2։ Բնակչությունը՝ 77 մարդ (2010 թվականի տվայալներով)։


== Բնակչություն ==


== Ծանոթագրություններ ==


== Արտաքին հղումներ ==
[1]
Նեժատիցի

Նեժատիցի (ռուս.՝ Нежатицы), գյուղ Ռուսաստանի Նովգորոդի մարզի Բատեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ումյոտի շրջան

Ումյոտի շրջան (ռուս.՝ Умётский район), մունիցիպալ շրջան Ռուսաստանի Դաշնության Տամբովի մարզում։
Ստեղծվել է 1935 թվականին։ Վարչական կենտրոնը՝ Ումյոտ։


== Աշխարհագրություն ==
Շրջանի տարածքի մակերեսը կազմում է 1140 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 12044 մարդ։ Բնակչության խտությունը կազմում էր 10,56 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Նյուրնբերգի գեղարվեստի ակադեմիա

Նյուրնբերգի գեղարվեստի ակադեմիա (գերմ.՝ Akademie der Bildenden Künste Nürnberg), Կենտրոնական Եվրոպայի գերմանախոս հատվածի ամենահին գեղարվեստի ակադեմիան, որը հիմնադրվել է 1662 թվականին։


== Պատմություն ==
Ակադեմիան գտնվում է Նյուրնբերգում։ Հիմնադրվել է 1662 թվականին քաղաքային խորհրդի անդամ Յոհմ Նյուտցել ֆոն Յունդերբյուլի, կոմս Յակոբ ֆոն Սանդրարտի և ճարտարապետ Գադելերոյի կողմից։
Նորաստեղծ գեղարվեստի դպրոցի առաջին դասերն անցել են ֆոն Զանդրատայի տանը։ 1674 թվականին ակադեմիան տեղափոխվել է ֆրանսիական մենաստանի նախկին շենք, 1699 թվականին՝ Սուրբ Կատարինայի մենաստանի շենք։ Նույն թվականին որոշում է կայացվել ակադեմիան ֆինանսավորել քաղաքային բյուջեի հաշիվներից։
1716 թվականին ակադեմիայի տնօրեն Յոհան Պրեյսլերն արհեստավորների երեխաների համար ստեղծում է գեղարվեստի անվճար դպրոց, որը երկու տարի անց դառնում է ակադեմիայի մաս։
19-րդ դարի սկզբին ակադեմիան անցնում է Բավարիայի Թագավորության պետական խնամակալության ներքո և 1820 թվականին անվանափոխվում է որպես «Գեղարվեստի թագավորական դպրոց»։
1818 թվականին ակադեմիայի շենքը տեղափոխվել է Նյուրնբերգ ամրոցի տարածք, 1835 թվականից տեղակայվել է տասներկու եղբայրների Լանդաուերյան տանը, 1897 թվականին՝ տեղափոխվել հատուկ ակադեմիայի համար կառուցված Ֆլաշենհոֆշտրաս շենք։ 1833 թվականին Լյուդվիգ I-ը ակադեմիային տվել է «արհեստների դպրոցի» կարգավիճակ։ Բավարիայի գեղանկարչության, քանդակագործության և ճարտարապետության գլխավոր կենտրոն է դառնում Մյունխենի գեղարվեստի ակադեմիան։
1940 թվականին վերականգնվել է ակադեմիայի նախկին կարգավիճակը։ 1943 թվականին Ֆլաշենհոֆշտրաս շենքի ավերման պատճառով ակադեմիան տեղափոխվել է Էլինգենի պալատական շենք։ Հետպատերազմյա շրջանից մինչև 1954 թվական ակադեմիան գործել է Էլինգենում, այնուհետև տեղափոխվել Նյուրնբերգի՝ գերմանացի ճարտարապետ Սեպ Ռուֆի նախագծով կառուցված շենք։ 1985 թվականից ակադեմիան օգտագործում է նաև Պեգնիցի Լաուֆի ամրոցի տարածքներից։


== Դասընթացներ ==
Դասերը ներառում են կերպարվեստի, քանդակի, վիզուալ արվեստի, նկարչության, գեղարվեստական կրթության, ոսկեգործության, արծաթագործության, գրաֆիկական դիզայնի ուսումնասիրություններ։ Կազմակերպվում են վարպետության դասընթացներ ճարտարապետությունից, քաղաքաշինությունից, արվեստից և հանրային տարածքների կառավարումից։
Դասընթացները կազմակերպվում են Սեպ Ռուֆի նախագծով ստեղծված թափանցիկ տաղավարներում, իսկ շենքը ճանաչվել է պատմամշակութային արժեք։ Համալսարանական շենքը գտնվում է քաղաքի ծայրում։ Ակադեմիայի ցուցասրահում կազմակերպվում են երիտասարդ արվեստագետների աշխատանքների ցուցադրություններ։
Ակադեմիան համագործակցում է Արևելյան և Արևմտյան Եվրոպայի արվեստի այլ համալսարանների հետ՝ Հունգարիայի գեղարվեստի ակադեմիա, Հելսինկիի գեղարվեստի ակադեմիա, Կրակովի գեղարվեստի ակադեմիայի, Վիեննայի կիրառական արվեստի ակադեմիա։


== Ծանոթագրություններ ==


== Արտաքին հղումներ ==
Նյուրնբերգի գեղարվեստի ակադեմիա
PuTTY

PuTTY, բաց կոդով համակարգչային ազատ ծրագիր, որը նախատեսված է SSH, Telnet, rlogin հաղորդակարգով հեռակա համակարգը կառավարելու համար։ Ի սկզբանե ստեղծված է եղել Մայքրոսոֆթ Վինդոուզ օպերացիոն համակարգի համար, բայց ավելի ուշ հասանելի է դարձել նաև Unix-անման համակարգերի համար։ Ծրագրավորման փուլում են նաև Mac OS X համակարգի տարբերակը։ Բացի դրանից կան ոչ պաշտոնական տարբերակներ հեռախոսների համար։ Ծրագիրը թողարկվում է MIT արտոնագրով։
PuTTY-ն լայն տարածում է ստացել իր փոքր չափսի, հարուստ ֆունկցիոնալի ինչպես նաև անմիջական մեկնարկի համար (ինստալյացիայի կարիք չունի)։ Ծրագիրը SSH թունելի միջոցով կարող է օգտագործվել նաև որպես լոկալ պրոքսի, որը ամբողջությամբ կոդավորում է մուտքային և ելքային բոլոր միացումները սերվերի հետ կապ հաստատելիս. այդ իսկ պատճառով արգելված է դրա օգտագործումը որոշ երկրներում։ PuTTY-ն բաղկացած է մի քանի անկախ մոդուլներից, որոնք հաճախակի օգտագործվում են անկախ ծրագրավորողների կողմից որպես իրենց ծրագրի մի մաս։ Օրինակ Filezilla-ում՝ PuTTYgen և PSFTP մոդուլները։


== Բաղադրիչ մասերը (մոդուլները) ==
PuTTY — Telnet և SSH տերմինալի էմուլյատոր
PSCP — SCP (Secure Copy) կոդավորված կապով ֆայլերի պատճենահնման համար բաժանորդ
PSFTP — SFTP (Secure File Transfer Protocol ) ապահով նիշքերի փոխանցման կանխագիր բաժանորդ
PuTTYtel — Telnet բաժանորդ
Plink — PuTTY-ի հրամանների տողի ինտերֆեյս
Pageant — SSH-Նույնականացման բաժանորդ PuTTY, PSCP և Plink ծրագրերի համար
PuTTYgen — ծրագիր RSA և DSA բանալիների գեներացման համար
Pterm — ավտոնոմ էմուլյատոր Unix տերմինալի համար


== Ծրագրի առավելությունները ==
Սերվերներին միացման պարապետրերի պահպանման հնարավորություն
Կարող է աշխատել SSH բանալիներով
Կարող է աշխատել SCP և SFTP արձանագրությամբ այդ թվում IPv6-ի միջոցով
Պորտերի վերաուղղորդման հնարավորություն
Կարող է աշխատել 3DES, AES, Arcfour, Blowfish, DES գաղտնագրային ալգորիթմերով
Նույնականացման հնարավորություն առանց գաղտնաբառի (փակ բանալիի միջոցով)
Կարող է օգտագործվել հաջորդական պորտի միջոցով
Հնարավորություն աշխատելու պրոքսի սերվերի մոջոցով
Տվյալների սեղմում zlib@openssh.com մեթոդով


== Տես նաև ==
SSH
Telnet
WinSCP


== Ծանոթագրություններ ==


== Արտաքին հղումներ ==
Պաշտոնական կայքի գլխավոր էջ(անգլ.)
Հաճախակի տրվող հարցեր(անգլ.)
Անգլուխ ձիավորը (ֆիլմ, 1972)

Անգլուխ ձիավորը, (անգլ. The Headless Horseman) արտադրվել է 1972 թվականին, խորհրդային ռեժիսոր Վլադիմիր Վայնշտոկի կողմից Թոմաս Մայն Ռիդի համանուն վեպի հիման վրա։ Այն բավականին պահանջված էր։ Գնվել է ֆիլմի 51.7 միլիոն տոմս։ Ֆիլմը նկարահանվել է Ղրիմի՝ Յալթա, Բելոգորսկ և այլ շրջաններում։


== Սյուժե ==
Ֆիլմի գործողությունները տեղի են ունենում 1850 թվականին ԱՄՆ Տեխաս նահանգի սահմանամերձ շրջաններում։ Հարուստ կալվածատեր Վուդլի Փոյնդեքսթերի դուստրը՝ Լուիզա Փոյնդեքսթերը, սիրահարվում է աղքատ մուստանգերին՝ Մորիս Ջերալդին։ Սակայն Լուիզայի զարմիկը ամեն կերպ ցանկանում էր ազատվել Ջերալդից։ Մի գիշեր նրանց գաղտնի հանդիպման ժամանակ նրա եղբայր Հենրի Փոյնդեքսթերը անհետանում է։ Սպանության մեղքը ընկնում է մուստանգեր Ջերալդի վրա։ Երբ կատաղած ամբոխը պատրաստվում էր պատժել մուստանգերին, հայտնվում է առեղծվածային ձիավորը։


== Դերերում ==
Օլեգ Վիդով - Մորիս Ջերալդ
Լյուդմիլա Սավելևա - Լուիզա Փոյնդեքսթեր
Առնե Յուսկյուլա - Քասսիուս Քոլհաուն
Ալեքսանդր Միլոկոստի - Հենրի Փոյնդեքսթեր
Էսլինդա Նունիես - Իսիդորա Կովարուբիո Դե Լոս-Լյանոս
Իվան Պետրով - Զեբուլոն Սթումփ
Ալեքսանդրո Լուգո - Վուդլի Փոյնդեքսթեր
Էնրիկե Սանտիեստեբան
Վիկտոր Բելովոլսկի
Մարիա Ֆարա


== Ծանոթագրություններ ==


== Արտաքին հղումներ ==
«Անգլուխ ձիավորը (ֆիլմ, 1972)»(անգլ.) ֆիլմը Internet Movie Database կայքում
«Всадник без головы»։ VokrugTV
Հենդրիկ Պետրյուս Բեռլագե

Հենդրիկ Պետրյուս Բեռլագե (փետրվարի 21, 1856(1856-02-21)[…], Ամստերդամ, Նիդերլանդներ - օգոստոսի 12, 1934(1934-08-12)[…], Հաագա, Նիդերլանդներ), հոլանդացի ճարտարապետ։ Հոլանդական ժամանակակից ճարտարապետության հիմնադիր։ Կառուցել է Ամստերդամի Բորսան (1897—1963)՝ ազգային-ռոմանտիկ ոճը համադրելով հատակագծային ֆունկցիոնալ և համարձակ կոնստրուկտիվ լուծմանը։ Հորինվածքի պարզության, ռացիոնալության և երկրաչափական խստության Բեռլագեի ձգտումը ի հայտ է եկել Ամստերդամի ընդարձակման (1902—1917) ու Հաագայի վերակառուցման (1908—1909) նախագծերում և ուշ կառույցներում (Հաագայի Մունիցիպալ թանգարան, 1916—1935)։


== Մատենագրություն ==
Горюнов. В. С., Тубли М. П. Архитектура эпохи модерна. Концепции. Направления. Мастера. — Санкт-Петербург։ Стройиздат, Санкт-Петербургское отделение, 1992. — с.։ ил. ISBN 5-274-01384-8. (ռուս.)


== Ծանոթագրություններ ==


== Արտաքին հղումներ ==
Բեռլագեի գործունեությանը նվիրված կայք (անգլ.)(գերմ.)
Հենդրիկ Պետրյուս Բեռլագեի մասին Կրուգոսվետ հանրագիտարանում (ռուս.)
Ռուբեն Երգեսյան

Ռուբեն Հակոբի Երգեսյան (հունվարի 6, 1909(1909-01-06), Բաղեշ, Բիթլիսի վիլայեթ, Օսմանյան կայսրություն - 1985), հայ այգեգործ, սելեկցիոներ։ Գյուղատնտեսական գիտությունների դոկտոր (1971)։


== Կենսագրություն ==
Ռուբեն Երգեսյանը ծնվել է 1909 թվականի հունվարի 6 (19)-ին, Բիթլիսում։ 1943-1949 թվականներին եղել է Այգեգործության և գինեգործության հայկական գիտահետազոտական ինստիտուտի ընտրասերման, 1949-1985 թվականներին՝ ագրոտեխնիկայի բաժինների վարիչ։
Աշխատանքները վերաբերում են ՀՀ-ում խաղողի մշակության, որթնալվիճադիմացկուն սորտերի ընտրասերման հարցերին։ Երգեսյանը ստեղծել է 5 որթնալվիճադիմացկուն և 2 խոշորապտուղ անկորիզ սորտեր (Սևակի և Սիրանուշ սորտերը շրջանացվել և ներդրվել են արտադրության մեջ)։


== Երկեր ==
Անջրդի այգեգործությունը Հայաստանի հյուսիս-արևելյան շրջաններում։ Երգեսյան Ռուբեն Հակոբի, Երևան, Հայպետհրատ, 1955։
Խաղողի վազի էտը և ձևավորումը։ Երգեսյան Ռուբեն Հակոբի, Այգեգործության, գինեգործության և պտղաբուծության գիտահետազոտական ինստիտուտ, Երևան, ՀԽՍՀ գյուղմինիստրության գյուղատնտեսական գիտությունների գլխավոր վարչության հրատարակչություն, 1959։
Ֆիլոքսերադիմացկուն պատվաստակալների մայրակի հիմնադրումը և նրա խնամքը։ Երգեսյան Ռուբեն Հակոբի, Այգեգործության, գինեգործության և պտղաբուծության գիտահետազոտական ինստիտուտ, Երևան, ՀԽՍՀ գյուղմինիստրության գյուղատնտեսական գիտությունների գլխավոր վարչության հրատարակչություն, 1959։
Խաղողագործի ուղեցույց։ Երգեսյան Ռուբեն Հակոբի, Սաֆարյան Դերենիկ Լևոնի, ՀԽՍՀ Գյուղատնտեսության մինիստրություն, Երևան, «Հայաստան», 1974։
Խաղողի վազի մշակությունը լայնաշարք բարձրաբուն համակարգով։ Երգեսյան Ռուբեն Հակոբի, Երևան, «Հայաստան», 1981։
Խաղողի վազի էտը և ձևավորումը Հայկական ՍՍՀ պայմաններում։ (Հանձնարարականներ), Երգեսյան Ռուբեն Հակոբի, Խաղողագործության, գինեգործության և պտղաբուծության հայկական գիտահետազոտական ինստիտուտ, Երևան, տպ. ՀԽՍՀ Լուսավորության մինիստրություն, 1984։
Խաղողի վազի մշակությունը դարավանդներում։ Երգեսյան Ռուբեն Հակոբի, Մնացականյան Մկրտիչ Կարապետի, Երևան, «Հայաստան», 1985։


== Ծանոթագրություններ ==
Crazy Little Thing Called Love

Crazy Little Thing Called Love, բրիտանական Queen ռոք խմբի երգը «The Game» ալբոմից։ Գրված Է Ֆրեդի Մերկուրիի գողմից։ Երգը գրված է ռոքաբիլի ոճով, սակայն Մերկուրին այն կատարել է Էլվիս Փրեսլիի ոճով, չնայած դրան, այն դարձել է շատ սիրված խմբի երկրպագուների շրջանում։ Նա հանդես է եկել որպես սինգլ «We Will Rock You» երգի կենդանի ձայնագրության «Բ» կողմում։


== Երգ ==
Սա միակ երգն է, որում Մերկուրին նվագել է կիթառ, տվյալ դեպքում՝ Martin D-18 կիթառի վրա։ Սակայն կիթառային սոլո է խաղացել Բրայան Մեյը, բայց ոչ իր Red Special կիթառի վրա, այլ Fender Telecaster-ի, որը պատկանում էր Ռոջեր Թեյլորին։ 
Ջոն Դիկոնը նվագում էր Fender Precision Bass բաս կիթառը, իսկ Թեյլորը՝ Ludwig ֆիրմայի հարվածային հարմարանքը։
Ձայնագրությունն տևել է ընդամենը կես ժամ, ինչը շատ քիչ է մեկ երգի համար։ Այդ ժամանակ խումբը գտնվում էր Մյունխենում, որտեղ նրանք նոր ալբոմ էին ձայնագրել։ Մերկուրին, ստեղծագործելով երգը, անմիջապես ցույց տվեց այն խմբին։ Այդ պահին «Musicland Studios» ստուդիայում եղել են Թեյլորը և Դիկոնը։ Մերկուրիի հետ միասին նրանք ձայնագրել են իրենց բոլոր վոկալ պարտիյանները և երգի բոլոր երաժշտական նվագակցությունները։ Ավելի ուշ Մեյը մտավ ստուդիա։ Նա երգեց իր բեք վոկալ կուսակցությունը և նվագեց կիթառի մենահամերգը, որից հետո երգը պատրաստ էր։


== Հետաքրքիր փաստեր ==
Մերկուրին գրել է այս երգը լոգանք ընդունելով։
Live Aid-ի համերգի ժամանակ Մերկուրին երբեմն իջեցրել է ձայնը, որպեսզի նմանվի Էլվիս Փրեսլիին։
Սկզբում Մեյը չէր ցանկանում նվագել Fender Telecaster կիթառի վրա, Այդ մասին նա պատմել է «Star Licks» ծրագրում։
Երգի պատվին անվանակոչվել է ամերիկյան «That '70s Show» հեռուստասերիալի սերիաներից մեկը։
Այս երգի անվանումը օգտագործվել է նաև երգչուհի Ռիհաննայի «A Girl like Me» ալբոմի համար։
Երգի անվանումը օգտագործվել է «Californication» սերիալում ՝ որպես գլխավոր հերոսի գրքի հիման վրա նկարահանված ֆիլմի անվանում։


== Հիթշքերթ ==


=== Շաբաթվա Հիթշքերթ ===


== Ծանոթագրություններ ==
Ակփունար (այլ կիրառումներ)

Ակփունար անվանումը կարող է վերաբերել՝

Ակփունար (Ադանայի նահանգ), գյուղ Արևմտյան Հայաստանում, Կիլիկիայի Ադանայի նահանգում
Ակփունար (Արղանա-Մադենի գավառ), գյուղ Արևմտյան Հայաստանում, Դիարբեքիրի վիլայեթի Արղանա-Մադենի գավառում
Ակփունար (Օրդուի գավառ), գյուղ Արևմտյան Հայաստանում, Տրապիզոնի վիլայեթի Օրդուի գավառում
Ակփունար (Սեբաստիայի գավառ, այլ գյուղ), գյուղ Արևմտյան Հայաստանում, Սեբաստիայի վիլայեթի Սեբաստիայի գավառում
Ակփունար (Սեբաստիայի գավառ), գյուղ Արևմտյան Հայաստանում, Սեբաստիայի վիլայեթի Սեբաստիայի գավառում
Ակփունար - գյուղ Արևմտյան Հայաստանում, Կիլիկիայի Մարաշի գավառում
Ակփունար - գետակ Արաքսի ավազանում։ Հոսում է Սարիղամիշի շրջանով
Սուրեն Ավագյան

Վիքիպեդիայում կան հոդվածներ  Ավագյան ազգանունով այլ մարդկանց մասին:Սուրեն Ադիբեկի Ավագյան (ռուս.՝ Авакьян Сурен Адибекович, մարտի 12, 1940(1940-03-12), Նովոռոսիյսկ, Կրասնոդարի երկրամաս, ՌԽՖՍՀ, ԽՍՀՄ), Սահմանադրական իրավունքով զբաղվող հայտնի ռուսաստանյան գիտնական, իրավաբանական գիտությունների դոկտոր, Ռուսաստանի վաստակավոր իրավաբան, Լոմոնոսովի անվան Մոսկվայի Պետական Համասլարանի Իրավաբանական ֆակուլտետի Սահմանադրական և մունիցիպալ իրավունքի ամբիոնի վարիչ։ Սահմանադրական իրավունքի խնդիրների մասին բազմաթիվ հրապարակումների՛ գիտական հոդվածների, դասագրքերի հեղինակ, ինչպես նաև սահմանադրական իրավունքի խոշորագույն մատենագիտության կազմող։


== Կենսագրություն ==
Սուրեն Ավագյանը ծնվել է Ռուսաստանի Կրասնոդարի երկրամասի Նովոռոսիյսկ քաղաքում 1940 թվականի մարտի 12-ին։ 1963 թվականին գերազանց ավարտել է Մոսկվայի պետական համալսարանի իրավաբանական ֆակուլտետը։ Հետո սովորել է նույն համալսարանի հեռակա ասպիրանտուրայում։ 1970 թվականին պաշտպանել է «Տեղական Խորհուրդների գործունեության իրավական կառավարման հարզերը» թեկնածուական դիսերտացիան։ 1980 թվականին պաշտպանել է «Իշխանության ներկայացուցչական մարմինների գործունեության իրավական կառավարումը ԽՍՀՄ-ում (տեսության և պրակտիկայի խնդիրները)» դիսերտացիան։


== Տես նաև ==
Սահմանադրական իրավունք


== Ծանոթագրություններ ==